Agentas (informatika)

Kompiuterių moksle agentas (programinis agentas) – autonominė programinės įrangos dalis, vykdanti vartotojo nurodymus arba užprogramuotus situacijos sprendimus. Pagrindinė agentų idėja yra ta, kad jie nėra griežtai iškviečiami vykdyti tam tikrą užduotį, tačiau yra patys aktyvūs. Priklausomai nuo tipų jie gali mokytis, daryti išvadas, tarpusavyje komunikuoti siekdami bendrų tikslų, keisti vietą.

Agentų rūšys:
 Protingi agentai, sugebantys mokytis ir daryti išvadas;
 Autonominiai agentai, sugebantys modifikuoti tikslo pasiekimo būdus;
 Išskirstyti agentai, fiziškai esantys skirtinguose kompiuteriuose, jie privalo tarpusavyje komunikuoti ir neveikia pavieniui;
 Mobilūs agentai, sugebantys keisti vietą (procesorių) siekdami savo tikslo.

Dirbtinis intelektas